اویان نیوز: لبنانداکی حربی محکمهنین، سوریه اوردوسوندان آیریلان قوموتانلاردان جلال تالاسی اؤلکهسینه تسلیم ائتمه قراری آلدیغی بیلدیریلدی
تهلوکهسیزلیک قایناقلاریندان الده ائدیلن معلوماتا گؤره، بیروتداکی حربی محکمهنین، غیر قانونی یوللاردان لبنان تورپاقلارینا گیرمه سوچو ایله یارقیلادیغی تالاسا، ۱،۵ آی حبس جزاسی وئردیگی ایفاده ائدیلدی.
آنادولو آژانسینین خبرینه گؤره، تالاسین، تسلیم اولماسی و یا توتولماسی وضعیتینده حؤکوم گرگی اؤلکهدن چیخاریلاراق سوریه رهبرلیگینه تسلیم ائدیلجیی ایفاده ائدیلدی. لبنان حربی محکمهلری سوریهدکی حادثهلرین باشلادیغی ۲۰۱۱.جی ایلده، سوریه اوردوسوندان آیریلان عسگرلری سرحد دیشی ائدهرک سوریه رهبرلیگینه تسلیم ائتمه قراری آلمیشدی. لبنانداکی حربی محکمهلرین بو ایستیقامتدکی قرارلاری، اینسان حاقلاری تشکیلاتلاری و لبنانلی مخالیف پارتیلر طرفیندن تنقید مؤوضوسو اولموشدو.
سوریهنین باشکندی دمشقین اطرف محله لریندن بیرینده ۳۰ جولای ۲۰۱۲.جی ایلده ۱۰.جو تومن ۵۱.جی تانک توغایی قوموتانلاری سهیر تالاس و رامی تالاس دا مخالیفلرین طرفینه گئچدیکلرینی آچیقلادی. داها اول ده عینی عائلهیه منسوب جمهوریت محافظلری قوموتانلاریندان ژترال مناف تالاس و کوموتان عبدالرزاق تالاس اسد رهبرلیگیندن آیریلدیغینی اعلان ائتمیشدی. تالاس عائلهسی، سوریهدای نفوذلو عائلهلر آراسیندا بیلینیر.
ت ر ت
azb_Arab azb_Arab azb_Arab azb_Arab ckb_Arab